Vonds in motorhuis maak hom ŉ miljoenêr | Maroela Media
Die skildery wat in die motorhuis gevind is.
Dit klink soos iets uit ŉ rolprent, maar ŉ vonds wat in ŉ motorhuis gevind is gaan moontlik van die eienaar ŉ miljoenêr maak.
CNN berig ŉ man van Scottsdale in die Amerikaanse deelstaat Arizona se buurman het hom help verhuis na ŉ ouetehuis. Die buurman het tydens die trek op ŉ getekende plakkaat van die LA Lakers afgekom. Hy het voorgestel dat hulle ŉ afslaer kontak om te kyk of die plakkaat enigiets werd is.
Josh Levine, die afslaer, het die waarde van die plakkaat op $300 geraam. Hulle is na die motorhuis om te kyk of daar nog iets waardevol is en dit is toe dat hulle op ŉ skildery afgekom het. Die afslaer het dadelik vermoed dit is die werk van die bekende Amerikaanse skilder Jackson Pollock.
Levine het die skildery na sy kantoor geneem waar dit vir drie maande eenkant gestaan het terwyl hy probeer vasstel het hoe die skildery in die man se motorhuis beland het. Dit is toe dat hy agtergekom het die man het die skildery by sy halfsuster, Gordon Cosgriff, geërf ná haar dood. Sy het in dieselfde sosiale kringe as Pollock beweeg.
Levine het maande daarna duisende dollars bestee om te probeer vasstel of die skildery wel ŉ Pollock is. Uitgebreide analise en toetse het bevestig dit is wel deur Pollock geskilder. Die skildery moet nou gerestoureer word waarna dit op 20 Junie opgeveil sal word.
Daar word verwag dat die skildery tussen $10 miljoen en $15 miljoen kan haal.
[Video] Ek is sy hande, hy is my oë – die vriendskap wat ŉ woud gebou het
Ai! Wens ek nou ek het n motorhuis gehad van my eie!
Dis SO lekker om van iemand se geluk te lees – hoop hy spaar en spandeer wys!
Theresa, hy is redelik oud as hy oppad ouetehuis toe is. Ek sal spend of dit uit die mode uit gaan. Die binnekant van ‘n vliegtuig sal my meer sien as die ouetehuis :)
Gaan die naweek my motorhuis tackle!!! ‘N ou Piernefie sal doen
So iets kan nie in SA gebeur nie. Die skildery sal LANKAL gesteel gewees het.
Ek het ook ñ pot wat ek nie weet wat die waarde is. Te bang om waarde te bepaal netnou niks werd of dalk ook miljoene
Soms moet mens net nie die waarde van iets weet nie. Enkele jare gelede het ek bietjie affirmative stealing aan huis gehad. Gelukkig was my verloof- en trouring aan my vinger. Nadat die versekering uitbetaal het, was aangedring dat ek my ringe laat herwaardeer – dit was jare laas gedoen. Oeps, daar word die ringe so hoog waardeer dat ek nou te bang is om dit te dra en lê dit meestal in ‘n kluis weggebêre – soms is dit net beter om nie te weet nie.
Lyk soos mushroom en olive pizza… njam njam
En daai afslaer wat “duisende” rand op die skildery spandeer het doen al hierdie dinge omdat hy n goeie mens is. Gmf. Wonder hoe groot gaan sy snytjie koek wees.
Hy kon gelieg het en dit gehou het – en ‘n $10 mil koek, met moewiese baie snye, kan almal maar van kry, veral as mens aan die einde van jou lewe gekom het!